സംസ്ഥാനത്ത് വരുംദിവസങ്ങളില് കോവിഡ് രോഗികളുടെ എണ്ണം ഇരട്ടിയാകാന് സാധ്യത: വീണ ജോര്ജ് സംസ്ഥാനത്ത് വരുംദിവസങ്ങളില് കോവിഡ് രോഗികളുടെ എണ്ണം ഇരട്ടിയാകാന് സാധ്യതയുളളതായി ആരോഗ്യമന്ത്രി വീണ ജോര്ജ്. നിയമസഭയില് കോവിഡ് നിയന്ത്രണങ്ങളെ സംബന്ധിച്ച കെ.ബാബുവിന്റെ അടിയന്തര പ്രമേയ നോട്ടിസീനു മറുപടി പറയുകയായിരുന്നു മന്ത്രി. ഈ സാഹചര്യത്തില് കടകളിലേതടക്കം ഇപ്പോഴത്തെ നിയന്ത്രണങ്ങള് പിന്വലിക്കാനാകില്ലെന്നും മന്ത്രി പറഞ്ഞു. ഇതോടെ പ്രതിപക്ഷം സഭയില്നിന്ന് ഇറങ്ങിപ്പോയി. അതിതീവ്ര വ്യാപനശേഷിയുള്ള ഡെല്റ്റ വൈറസുകളാണ് കേരളത്തില് 90 ശതമാനം. രണ്ടാം തരംഗത്തില്നിന്ന് പൂര്ണമായും മോചനം നേടിയിട്ടില്ല. മൂന്നാം തരംഗ ആശങ്കയുമുണ്ട്. വാക്സിനേഷന് പൂര്ത്തിയാകുന്നതിനുമുന്പ് മൂന്നാം തരംഗം ഉണ്ടായാല് സ്ഥിതി ഗുരുതരമാകും.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ അത് തടയാനുള്ള നിയന്ത്രണങ്ങളാണ് സര്ക്കാര് ആലോചിക്കുന്നതും നടപ്പിലാക്കുന്നതുമെന്നും മന്ത്രി പറഞ്ഞു. ജനങ്ങളുടെ ജീവനും സ്വത്തിനും സംരക്ഷണം നല്കിവേണം ഇളവ് നല്കാനെന്നാണ് സര്ക്കാര് നിലപാട്. എന്നാല് പെട്ടെന്നു പൂര്ണമായ ഇളവ് കൊണ്ടുവരാനാകില്ല. അങ്ങനെ ചെയ്താല് നല്കേണ്ടിവരുന്നത് ജനങ്ങളുടെ ജീവനായിരിക്കും. സുപ്രീംകോടതി നിര്ദേശങ്ങളുടെ അടിസ്ഥാനത്തിലാണ് നിയന്ത്രണങ്ങളെന്നും മന്ത്രി വ്യക്തമാക്കി.